The Princess Bride (1987)    Rob Reineri muinasjutuline film, kus vanaisa tuleb külla oma haigele lapselapsele, et lugeda talle erilist raamatut nimega 'The  Princess Bride'. Jutustajaks hakkav vanamees räägib seiklusrikka loo ilusast naisest Buttercupist ja talusulase laadi tegelasest Westleyst, kelle vahel tärkab armastus. Mees on aga sunnitud naise juurest oma õnne otsimiseks lahkuma, millele järgneb peagi kuuldus Westley hukust. Buttercup on pärast seda teadet sisimas surnud ja aastate möödudes otsustab vastumeelselt abielluda kuningriigi printsiga. Siit punktist algab aga lugu õieti pihta, sest tulevane printsess röövitakse ning röövlite kannule seab end üks  salapärane maskiga mees.      Veidike läila, aga täielikult nauditav ja omapärane film, millel on ka imdbs kindel koht top 250-s. Kaasa teevad hulk tuntud näitlejaid, kes sel ajal vist nii kuulsad  polnudki - Cary Elwes, Robin Wright Penn. Näitlejate kõrval on aga palju tugevamad ja meeldejäävamad tegelaskujud ja stseenid. Filmiblogijate seast otsides leidsin, et 'The Princess Bride-st' on veel kirjutanud Soprano. Tegemist ikkagi hea filmiga, mis küll pole enam väga tuntud, aga mida kindlasti soovitan vaadata. Muinasjutulise temaatikaga linateostest tõenäoliselt üks parimaid ja kahtlemata väärt kõrget hinnet ja tunnustust, isegi kui seda tüüpi filmid jätaksid muidu külmaks. Mulle meeldis, weird.    Hinnang: 8/10    Posted by: Sander